नोएडा से भाजपा उम्मीदवार पंकज सिंह कोरोना संक्रमित, खुद ट्वीट कर दी जानकारी
यूपी चुनाव में नोएडा से भाजपा के उम्मीदवार और केंद्रीय रक्षा मंत्री राजनाथ सिंह के बेटे पंकज सिंह कोरोना संक्रमित पाए गए हैं। इसकी जानकार उन्होंने खुद ही ट्वीट करके दी है।
यूपी चुनाव में नोएडा से भाजपा के उम्मीदवार और केंद्रीय रक्षा मंत्री राजनाथ सिंह के बेटे पंकज सिंह कोरोना संक्रमित पाए गए हैं। इसकी जानकार उन्होंने खुद ही ट्वीट करके दी है।  पंकज सिंह ने ट्वीट कर लिखा है कि, 'मैंने आज शुरुआती लक्षण दिखने पर अपना कोविड टेस्ट करवाया। मेरी रिपोर्ट पॉज़िटिव आई है। सभी जरूरी प्रोटोकॉल का पालन करते हुए मैंने खुद को आइसोलेट कर लिया है। मैं उन सभी लोगों से अनुरोध करना चाहता हूं जो मेरे संपर्क में आए हैं, वह स्वयं को आइसोलेट कर अपनी जांच कराएं।'पंकज सिंह ने अपने ट्वीट में आगे कहा कि 'मैं वर्चुअल माध्यम से लगातार लोगों और पार्टी कार्यकर्ताओं के संपर्क मं रहूंगा और आशा करता हूं कि आप सभी की शुभकामनाओं से मैं शीघ्र ही स्वस्थ होककर आपके बीच वापस आऊंगा।'यूपी में कोरोना के 17,185 नए मामले आए, 10 और लोगों की मौतउत्तर प्रदेश में पिछले 24 घंटों के दौरान कोविड-19 से 10 और लोगों की मौत हो गई तथा संक्रमण के 17,185 नए मामले सामने आए। राज्य सरकार द्वारा जारी एक बयान के मुताबिक, प्रदेश में पिछले 24 घंटों के दौरान गाजियाबाद, गोरखपुर, शामली, गाजीपुर, चंदौली, बस्ती, बलिया, कुशीनगर, भदोही और श्रावस्ती जिलों में कोविड-19 से एक-एक मरीज की मौत हो गई। इसके साथ ही राज्य में इस वायरस से अब तक मरने वालों की संख्या बढ़कर 22,963 हो गई है।बयान में कहा गया कि पिछले 24 घंटों के दौरान राज्य में संक्रमण के 17,185 नए मामले सामने आए जिनमें लखनऊ में सबसे ज्यादा 2392, गाजियाबाद में 2099, गौतम बुद्ध नगर में 1498 और मेरठ में 1206 नए मामले दर्ज किए गए। पिछले 24 घंटों के दौरान प्रदेश में कोविड-19 के 8802 मरीज ठीक भी हुए हैं। इस दौरान प्रदेश में कुल 2,57,694 नमूनों की जांच की गई। उप्र में इस वक्त महामारी के कुल 1,03,474 मरीज उपचाराधीन हैं।केंद्रीय स्वास्थ्य मंत्री मनसुख मांडविया ने रविवार को कहा कि वैक्सीनेशन को आज एक 1 वर्ष पूरा हो गया है। इस दौरान हमने जो सफलता हासिल की है उससे देश गौरवान्वित है। 1 वर्ष में हमने 156 करोड़ से अधिक को डोज़ लगाईं। 18 साल से अधिक आयु में 93% लोगों को पहली डोज दी गई है और 72% लोगों को दोनों डोज दी जा चुकी है। उत्तर प्रदेश सरकार में मंत्री बृजेश पाठक ने रविवार को कहा कि 'उत्तर प्रदेश में अब तक 22,91,00,000 कोविड वैक्सीन की डोज़ लगाई गई। 13,63,00,000 लोगों को पहली डोज़ लगी। 30 ज़िलों में 95% से ज़्यादा लोगों को वैक्सीन की पहली डोज़ मिली। गौतमबुद्ध नगर सहित 5 ज़िलों की पूरी व्यस्क आबादी को पहली डोज़ लगी है। 18 वर्ष से अधिक उम्र के 93.25% लोगों ने टीके की पहली डोज़ प्राप्त की और 58.28% से अधिक लोगों ने दोनों डोज़ प्राप्त की। 15-18 आयु वर्ग के लगभग 37% किशोरों ने वैक्सीन की डोज़ लगा ली है। 3,87,000 लोगों को प्रीकॉशन डोज़ लगा दी गई है।